אילן ליבוביץ (פוליטיקאי)

אילן ליבוביץ (נולד ב-25 בינואר 1967) הוא חבר הכנסת לשעבר שכיהן בכנסת ה-16 מטעם סיעת שינוי.

ביוגרפיה 
נולד ברחובות. למד יחסים בינלאומיים ומדע המדינה באוניברסיטה העברית ומשפטים במכללה למנהל. עד לבחירתו לכנסת עסק בעריכת-דין, כעורך-דין עצמאי.

ליבוביץ נבחר ב-2003 לכנסת ה-16 מטעם סיעת שינוי, וכיהן כיושב ראש הסיעה בכנסת מינואר עד מרץ 2006.

לאחר התפלגות סיעת שינוי למפלגת חץ ולמפלגת שינוי לקראת הבחירות לכנסת השבע עשרה, התמודד במקום השלישי ברשימת שינוי. שתי המפלגות לא עברו את אחוז החסימה, ועל כן סיים את כהונתו כחבר הכנסת.

ב-2006 ייסד ליבוביץ יחד עם אנשי חינוך, אישי ציבור, אנשי עסקים ואנשי אקדמיה את המכון למנהיגות העתיד.

ב-2008 התמודד ליבוביץ על ראשות עיריית רחובות, ונתמך על ידי קדימה. הוא זכה ב-13% בלבד מהקולות, ולא נבחר לתפקיד. רשימתו זכתה במנדט אחד במועצת העירייה, וליבוביץ החליט לוותר על מקומו בה, ולפנותו למועמד הבא אחריו ברשימה.

חיים אישיים 
ליבוביץ גר ברחובות. נשוי ואב לשלושה ילדים.

קישורים חיצוניים
 

חברי כנסת מטעם שינוי
פעילים למען זכויות להט"ב בישראל
חברי הכנסת השש עשרה
בוגרי האוניברסיטה העברית בירושלים
בוגרי המסלול האקדמי המכללה למינהל: משפטים
ישראלים שנולדו ב-1967